# Quist mucoide digital

Un quist mucoide digital o quist mixoide digital és la presència d'un quist cutani. Normalment, es localitza al dors de la falange distal, produint una depressió i solcs de la placa unguial.

## Patogènia

Hi ha diverses teories, una ho relaciona amb la presència d'un osteòfit que permet que el líquid sinovial i la membrana s'herniïn a través de la càpsula formant el quist mucoide. Una altra proposa que és conseqüència d'un esquinç a la beina del tendó o a la càpsula de l'articulació, causant una reacció inflamatòria local amb la subseqüent formació del quist.

## Tractament

Els quists mucoides digitals no necessàriament requereixen tractament, ja que alguns remeten de forma espontània i en general són asimptomàtics.
El tractament no quirúrgic presenta una taxa de recidiva que va des del 14 fins al 80%. Entre les teràpies es troben: la incisió i drenatge, l'aspiració del contingut del quist, les injeccions intralesionals de glucocorticoides o de substàncies esclerosants (per exemple alcohol), l'aplicació de nitrogen líquid (previ drenatge del quist), l'electrocoagulació i la teràpia amb làser de CO$_2$. Totes aquestes modalitats no quirúrgiques tenen una taxa de recidiva alta, de manera que generalment cal la intervenció quirúrgica.
L'extirpació quirúrgica (amb lligadura del pedicle) es considera el tractament estàndard a causa de les altes taxes de curació; d'altra banda, en els casos en què no es té cura de retirar la lesió completament, la taxa de recidiva oscil·la de 25 a 50%.

## Referències

* ↑ Rapini, Ronald P.. Dermatology: 2-Volume Set. St. Louis: Mosby, 2007. ISBN 978-1-4160-2999-1.
* 1 2 Monteagudo, Benigno; Mosquera-Fernández, Abián; Gil-Manso, Pedro «[Digital myxoid (mucous) cyst of toe: Association with osteoarthritis and nail deformity]». Atencion Primaria, 50, 6, 2018, pàg. 382–383. DOI: 10.1016/j.aprim.2018.01.003. ISSN: 1578-1275. PMC: 6837146. PMID: 29631760.
* 1 2 Meyers, Amy L.; Fallahi, Amir-Kianoosh M. Digital Mucous Cyst. Treasure Island (FL): StatPearls Publishing, 2024.
* ↑ Trejo Acuña, Juan Ramón; Pérez Barragán, María Fernanda. «Quiste mucoide digital: ¿cuál es el mejor tratamiento?» (en castellà), 01-10-2023. [Consulta: 2024].
* 1 2 Hsiung, Wei; Huang, Hui-Kuang; Chen, Tung-Ming; Chang, Ming-Chau; Wang, Jung-Pan «The outcome of minimally invasive surgery for digital mucous cyst: a 2-year follow-up of percutaneous capsulotomy». The Journal of Dermatological Treatment, 33, 1, 2-2022, pàg. 449–455. DOI: 10.1080/09546634.2020.1769016. ISSN: 1471-1753. PMID: 32432965.
* ↑ Hernández-Lugo, A. M.; Domínguez-Cherit, J.; Vega-Memije, M. E. «Digital mucoid cyst: the ganglion type». International Journal of Dermatology, 38, 7, 7-1999, pàg. 533–535. DOI: 10.1046/j.1365-4362.1999.00715.x. ISSN: 0011-9059. PMID: 10440285.
* ↑ Patel, Rosemina A.; Ariza-Hutchinson, Angie; Emil, N. Suzanne; Muruganandam, Maheswari; Nunez, Sharon E. «Intraarticular injection of the interphalangeal joint for therapy of digital mucoid cysts». Rheumatology International, 42, 5, 07-01-2022, pàg. 861–868. DOI: 10.1007/s00296-021-05082-0. ISSN: 1437-160X.
* ↑ Kim, Eun Jung; Huh, Joon Won; Park, Hyang-Joon «Digital Mucous Cyst: A Clinical-Surgical Study». Annals of Dermatology, 29, 1, 2-2017, pàg. 69–73. DOI: 10.5021/ad.2017.29.1.69. ISSN: 1013-9087. PMC: 5318530. PMID: 28223749.